b'\n_START_ARTICLE_\nEnver Imamovi\xc4\x87\n_START_PARAGRAPH_\nEnver Imamovi\xc4\x87 (Fojnica, 29. listopada 1940.), bosanskohercegova\xc4\x8dki arheolog i povjesni\xc4\x8dar.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Fojnici, 29. listopada, 1940.. godine. Gimnaziju je zavr\xc5\xa1io 1960. u Sarajevu, studij arheologije zavr\xc5\xa1io je 1965. na Filozofskom fakultetu u Zagrebu, a doktorirao je na Filozofskom fakultetu Sveu\xc4\x8dili\xc5\xa1ta u Beogradu 1974. godine sa tezom Anti\xc4\x8dki kultni i votivni spomenici na podru\xc4\x8dju unutarnjeg dijela rimske provincije Dalmacije. Na katedri op\xc4\x87e povijesti starog vijeka Filozofskoga fakulteta u Sarajevu biran je 1968. za asistenta, 1976. za docenta, 1979. za izvanrednog i 1986. za redovnog profesora. Boravio je na specijalizaciji iz anti\xc4\x8dkih studija na Sveu\xc4\x8dili\xc5\xa1tu u Rimu, predavao je i kao gostuju\xc4\x87i profesor na sveu\xc4\x8dili\xc5\xa1tima u Kairu, Minyi, New Delhiju, Bombayu i Calcutti. Sudjelovao je u arheolo\xc5\xa1kim ekspedicijama u Tibetu, Nepalu, Indiji, Tajlandu, Andama, Galapagosu i u podru\xc4\x8dju Amazona. U ratnim godinama 1992-95. bio je direktor Zemaljskog muzeja, a od 1995. je predsjednik Nacionalnog povjerenstva  Me\xc4\x91unarodnog muzejskog vije\xc4\x87a (ICOM) za BiH. _NEWLINE_Sura\xc4\x91ivao je u \xc4\x8dasopisima Istorijski zapisi (Titograd 1972, 1975, 1978), Jadranski zbornik (1972), Na\xc5\xa1e starine (1972), Oto\xc4\x8dki ljetopisi (1973, 1975, 1980), Godi\xc5\xa1njak Centra za balkanolo\xc5\xa1ka ispitivanja ANUBiH (1974), Prilozi Instituta za istoriju u Sarajevu (1975-76, 1978, 1980, 1990), Godi\xc5\xa1njak Dru\xc5\xa1tva istori\xc4\x8dara Bosne i Hercegovine (1976), Radovi Filozofskog fakulteta u Sarajevu (1976, 1980), Glasnik Zemaljskog muzeja BiH (1979-80, 1996), Obavijesti Hrvatskoga arheolo\xc5\xa1kog dru\xc5\xa1tva (1983), Tribunia (1983), Zbornik Arheolo\xc5\xa1kog dru\xc5\xa1tva BiH (1983), Dometi (1984), Acta historico-oeconomica Iugoslaviae (1987), Annales de l\xe2\x80\x99Institut fran\xc3\xa7ais de Zagreb (1987), Kabes (1998).\n_START_SECTION_\nPodru\xc4\x8dje zanimanja\n_START_PARAGRAPH_\nAnti\xc4\x8dka pro\xc5\xa1lost Balkanskog polotoka, povijest srednjovjekovne BiH.'